

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 13.augustā **Nr.326**

 (prot. Nr.32, 1.§)

**Par līdzekļu piešķiršanu no pamatbudžeta programmas**

**“Izdevumi neparedzētiem gadījumiem” Daugavpils pilsētas pašvaldības iestādei “Daugavpils Marka Rotko mākslas centrs**”

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes Noteikumu Nr.2 “Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 40.pantu, Daugavpils pilsētas pašvaldības iestādes „Daugavpils Marka Rotko mākslas centrs” nereglamentēto iepirkumu procedūras 2020.gada 24.jūlija lēmumu uzaicinājumā „Pakalpojums - mitruma izraisītu bojājumu novēršana pašvaldības ēkā Mihaila ielā 3, Daugavpilī”, Daugavpils pilsētas domes Finanšu komitejas 2020.gada 6.augusta atzinumu, atklāti balsojot: PAR – 12 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” Daugavpils pilsētas pašvaldības iestādei „Daugavpils Marka Rotko mākslas centrs” (reģ.Nr.90009938567, juridiskā adrese: Mihaila iela 3, Daugavpils) **3309 EUR** (trīs tūkstoši trīssimt deviņi *euro* 00 *centi*) apmērā mitruma izraisītu bojājumu novēršanas darbiem pašvaldības ēkā Mihaila ielā 3, Daugavpilī.

2. Apstiprināt Daugavpils pilsētas pašvaldības iestādes „Daugavpils Marka Rotko mākslas centrs” pamatbudžeta programmas „Iestādes darbības nodrošināšana” ieņēmumu un izdevumu tāmes grozījumus 2020.gadam, saskaņā ar pielikumu.

Pielikumā: Daugavpils pilsētas pašvaldības iestādes „Daugavpils Marka Rotko mākslas centrs” pamatbudžeta programmas „Iestādes darbības nodrošināšana” ieņēmumu un izdevumu tāmes grozījumi 2020.gadam.

Domes priekšsēdētājs *(personiskais paraksts)*  I.Prelatovs